Brigados generolas (JAV)

Brigados generolas () – karinis laipsnis Jungtinių Amerikos Valstijų armijoje, Karinėse oro pajėgose ir Jūrų pėstininkų korpuse. Jį turintys karininkai yra vienažvaigždžiai generolai, priskirti atlyginimų kategorijai O-7. Kaip ir kitų šalių brigados generolai JAV brigados generolai yra viršesni už pulkininkus ir žemesni už generolus majorus. Atitinka JAV karinio jūrų laivyno žemesnįjį kontradmirolą ().

 Pareigos 
Nuo Amerikos–Meksikos karo divizijų sudėtyse esančioms brigadoms vadovauja ne brigados generolai, o pulkininkai.

Dabar JAV armijoje ir jūrų pėstininkų korpuse brigados generolai būna divizijų ar divizijų dydžių junginių vadų generolų pavaduotojai, padeda prižiūrėti misijų planavimą ir koordinavimą. Atskirųjų pėstininkų brigadų vadai būna brigadų generolai, o jų pavaduotojais būna pulkininkai. JAV Karinėse oro pajėgose brigados generolai paprastai vadovauja didesniesiems sparnams. Brigados generolai stambiose karinėse organizacijose dažnai užima aukšto lygio štabų karininkų pareigas.

 Oficialūs apribojimai 
JAV Įstatymų kodeksas tiksliai nurodo maksimalų generolų lygio karininkų skaičių aktyviojoje tarnyboje:
 armijoje – 230 generolų (bet ne mažiau kaip 85),
 karinėse oro pajėgose – 208 generolai (ne mažiau kaip 61),
 kariniame jūrų laivyne – 162 admirolai (ne mažiau kaip 76),
 jūrų pėstininkų korpuse – 60 generolų (ne mažiau kaip 21).
JAV prezidentas arba gynybos sekretorius gali kuriai ginkluotųjų pajėgų rūšiai generolų skaičių padidinti, sumažindamas jų skaičių kurioje likusioje rūšyje.10 USC § 526. Authorized strength: general and flag officers on active duty Pagal statuto reikalavimus tam tikras generoliškų pozicijų skaičius paliekamas neužimtas.

 Paaukštinimo tvarka 

Karininkus, kuriems galima suteikti nuolatinį brigados generolo laipsnį, tikrina paaukštinimo taryba (promotion board), sudaryta iš ginkluotųjų pajėgų rūšies generolų.Law.cornell.edu, 10 USC 611. Convening of selection boards Tuomet ši paaukštinimo taryba sudaro sąrašą karininkų, kuriems ji rekomenduoja suteikti brigados generolo laipsnį.Law.cornell.edu, 10 USC 616. Recommendations for promotion by selection boards Šis sąrašas siunčiamas ginkluotųjų pajėgų rūšies sekretoriui ir jungtiniam štabo viršininkų komitetui, o po to, per gynybos sekretorių, – JAV prezidentui aptarimui.Law.cornell.edu, 10 USC 618. Action on reports of selection boards Prezidentas sąraše pažymi karininkus paaukštinimui, atsižvelgdamas į gynybos sekretoriaus, pajėgų rūšies sekretoriaus (jei reikia, ir į pajėgų rūšies štabo viršininko ar komendanto) nuomonę.Law.cornell.edu, 10 USC 624. Promotions: how made.
Prezidentas gali nurodyti paaukštinti tinkamą karininką net jei šio nėra rekomenduojamųjų sąraše, jei tai tarnauja šalies interesams, bet tai būna retai.Law.cornell.edu, 10 USC 5149. Office of the Judge Advocate General: Deputy Judge Advocate General; Assistant Judge Advocates General Sąraše pažymėtus karininkus balsų dauguma turi patvirtinti senatas, ir tik tada karininkui gali būti suteiktas brigados generolo laipsnis. Patvirtintas kandidatas į generolo laipsnį gauna brigados generolo laipsnį, kai skiriamas arba užima pareigas, kurioms numatytas arba leidžiamas brigados generolo laipsnis. Brigados generolui palikus pareigas, reikalaujančias šio laipsnio, turimas brigados generolo laipsnis išlieka. Tarpsnis, kiek užimamos tokios pareigos, priklauso nuo pačių pareigų, statuto ir galimo poreikio šį karininką paskirti į kitas pareigas, bet vidutiniškai trunka 2-4 metus.

 Pasitraukimas 
Be savanoriško pasitraukimo iš pareigų statutas numato kelis privalomus atstatydinimo variantus. Visi brigados generolai, pratarnavę 5 metus su šiuo laipsniu ar pratarnavę karo tarnyboje 30 metų (žiūrint, kuris terminas vėlesnis) privalo atsistatydinti, nebent yra atrinkti ar paskirti paaukštinimui arba papildomai paskirti toliau tarnauti šiuo laipsniu.Caselaw.lp.findlaw.com, 10 USC 635. Retirement for years of service: regular brigadier generals and rear admirals (lower half). Taip pat visi generolai ir admirolai privalo atsistatydinti praėjus mėnesiui po 64-ojo gimtadienio.thomas.loc.gov , 10 USC 1253. Age 64: regular commissioned officers in general and flag officer grades; exception. Gynybos sekretorius gali atidėti generolo ar admirolo atsistatydinimą iki jo 66-ojo gimtadienio, o prezidentas – iki 68-ojo gimtadienio. Kadangi ginkluotosiose pajėgose yra apibrėžtas generoliškų pareigų skaičius, vienas karininkas privalo atsistatydinti, kad kitas galėtų būti paaukštintas. Todėl generolai ir admirolai paprastai atsistatydina gerokai anksčiau nei maksimali statutinė amžiaus riba, kad nebūtų sustabdytas karjerinis jaunesniųjų karininkų augimas.Defenselink.mil, DoD News Briefing on Thursday, June 6, 1996. Retirement of Admiral Leighton W. Smith Jr.

 Istorija 

Brigados generolo karinis laipsnis egzistuoja nuo kontinentinės armijos įsteigimo 1775 m. birželį. Einant laikui skiriamieji ženklai keitėsi:
 1775 m. birželio 14 d. buvo išleistas bendrasis įsakymas, kad brigados generolai privalo ant liemenės po miline juosėti rausvą juostą, einančią įstrižai nuo dešinio peties per krūtinę. Generolai majorai juosėdavo tokią pačią juosta bei po rausvą juostą ant rankovių žasto srityje.U.S. Army Rank Insignia. The Early Revolutionary War Era – 1775
 Vėliau, 1780 m. birželio 18 d. buvo nurodyta, kad nuo šiol brigados generolai ant epoletų privalo turėti po vieną sidabrinę žvaigždę.
Pradžioje brigados generolo laipsnius turėjo pėstininkų karininkai, vadovavę brigadoms. Vėliau, XIX–XX a., brigados generolų užimamų pareigų ratas gerokai prasiplėtė.

Nuo 1802 m. kovo 16 d. iki 1812 m. sausio 11 d. buvo panaikintas generolo majoro laipsnis, tad JAV armijoje brigados generolai buvo aukščiausio laipsnio karininko. 1812 m. sausį JAV kongresas, numatydamas artėjantį karą, kuomet reikės praplėsti generolų skaičių, atstatė generolo majoro laipsnį.Memory.loc.gov,Act of January 11, 1812, ch. 14, 2 Stat. 671

Pirmasis brigados generolas JAV jūrų pėstininkų korpuse buvo tuometinis Jūrų pėstininko korpuso komendantas ( 'viršininkas') Arčibaldas Hendersonas (Archibald Henderson), kuris apie 1843 m., tarnybos Antrojo seminolų karo metu, buvo paaukštintas ir tapo brevetiniu brigados generolu. Pirmas pilnateisis, ne brevetinis jūrų pėstininkų brigados generolas buvo komendantas Džeikobas Zeilinas (Jacob Zeilin), kuris šį laispnį gavo 1874 m. 1876 m. jis atsistatydino, ir iki 1899 m. jūrų pėstininkų aukščiausias laipsnis buvo pulkininkas, kol 1899 m. kovą į brigados generolus buvo paaukštintas komendantas Čarlzas Heivudas (Charles Heywood). Nuo tada Jūrų pėstininkų korpuso komendanto pareigas užima generolo laipsnį turintys karininkai. Nuo 1908 m. šias pareigas užimdavo generolai majorai. O Antrojo pasaulinio karo metais šias pareigas užėmė pirmas generolas leitenantas, o kiek vėliau – ir pilnas generolas.

Brigados generolo skiriamasis ženklas yra viena sidabrinė žvaigždė, segima ant peties (ant skersinio antpečio) ar apykaklės. Jis nesikeitė nuo 1780 m.

 Šaltiniai 

Kategorija:Kariniai laipsniai
Kategorija:JAV kariuomenės kariniai laipsniai